Document ID: 31989R0816

KOMISSION ASETUS (ETY) N:o 816/89,
annettu 30 päivänä maaliskuuta 1989,
tuoreiden hedelmien ja vihannesten alalla täydentävän kaupan järjestelmän alaisten tuotteiden luettelosta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 81 artiklan 3 kohdan,
sekä katsoo, että
liittymisasiakirjan 81 artiklan 2 kohdassa sisällytetään täydentävään kaupan järjestelmään 1 päivästä tammikuuta 1990 Espanjan ja yhteisön, sellaisena kuin se oli 31 päivänä joulukuuta 1985, välisen kaupan osalta tuotteet, jotka kuuluvat hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 2238/88(2), soveltamisalaan; liittymisasiakirjan 81 artiklan 3 kohdan b alakohdassa sallitaan kuitenkin tiettyjen tuotteiden poistaminen luettelosta viimeistään yhdeksän kuukautta ennen neljännen liittymistä seuraavan vuoden päättymistä; selkeyden vuoksi olisi laadittava luettelo Espanjasta lähtöisin olevista tuotteista, jotka ovat tällä hetkellä luonteeltaan herkkiä yhteisön, sellaisena kuin se oli 31 päivänä joulukuuta 1985, tuontiin vaikuttaville vaihteluille ja joiden on edelleen sisällyttävä edellä mainittuun järjestelmään; Espanjaan muilta yhteisön markkinoilta lähtöisin olevan tuonnin osalta ei sitä vastoin ole perusteltua jatkaa kyseisen järjestelmän soveltamista, ja
tässä asetuksessa säädetyt toimenpiteet ovat tilapäisen komitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1035/72 soveltamisalaan kuuluvat tuotteet, jotka sisältyvät 1 päivästä tammikuuta 1990 Espanjasta yhteisöön, sellaisena kuin se oli 31 päivänä joulukuuta 1985, suuntautuvaa tuontia koskevan täydentävään kaupan järjestelmään (TKJ), esitetään liitteessä olevassa luettelossa.
TKJ:ää ei sovelleta yhteisöstä, sellaisena kuin se oli 31 päivänä joulukuuta 1985, Espanjaan suuntautuvaan liittymisasiakirjan 81 artiklan 2 kohdan b alakohdan cc alakohdassa mainittujen tuotteiden tuontiin.
2 artikla
Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä maaliskuuta 1989.

Labels: 3
17